**projektas**



**RIETAVO SAVIVALDYBĖS TARYBA**

**SPRENDIMAS**

**DĖL RIETAVO SAVIVALDYBĖJE ESANČIŲ NEPRIŽIŪRIMŲ, APLEISTŲ IR NENAUDOJAMŲ PASTATŲ IR STATINIŲ, KURIEMS 2020 METAIS TAIKOMAS 3 PROC. NEKILNOJAMOJO TURTO MOKESČIO TARIFAS, SĄRAŠO PATVIRTINIMO**

2020 m. birželio 18 d. Nr. T1-

Rietavas

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos nekilnojamojo turto mokesčio įstatymo 6 straipsnio 2 punktu, Rietavo savivaldybės tarybos 2015 m. balandžio 30 d. sprendimu Nr. T1-40 „Dėl Rietavo savivaldybėje esančių pastatų ir statinių, kurie yra neprižiūrimi, apleisti ir nenaudojami arba naudojami ne pagal paskirtį, sąrašo sudarymo ir keitimo tvarkos aprašo patvirtinimo, Rietavo savivaldybės taryba nusprendžia:

1. Patvirtinti netvarkomų, apleistų ir nenaudojamų pastatų ir statinių, kuriems 2020 metais taikomas 3 proc. nekilnojamojo turto mokesčio tarifas, sąrašą (pridedama).

2. Įpareigoti Savivaldybės administracijos direktorių informuoti į sąrašą įtrauktų objektų savininkus apie jų valdomų objektų įtraukimą į Rietavo savivaldybėje esančių pastatų ir statinių, kurie yra neprižiūrimi, apleisti ir nenaudojami arba naudojami ne pagal paskirtį.

Sprendimas gali būti skundžiamas ikiteismine tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Lietuvos Respublikos administracinių bylų teisenos įstatymo nustatyta tvarka Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio sprendimo paskelbimo ar įteikimo suinteresuotai šaliai dienos.

Savivaldybės meras

PATVIRTINTA

Rietavo savivaldybės tarybos

2020 m. birželio d.

sprendimu Nr. T1-

**NETVARKOMŲ, APLEISTŲ IR NENAUDOJAMŲ PASTATŲ IR STATINIŲ, KURIEMS 2020 METAIS TAIKOMAS 3 PROC. NEKILNOJAMOJO TURTO MOKESČIO TARIFAS, SĄRAŠAS**

|  |  |  |  |  |  |  |  |
| --- | --- | --- | --- | --- | --- | --- | --- |
| Eil.  Nr. | Pastato, patalpos arba statinio | | | | | Pastato, patalpos arba statinio savininko | |
| Pavadinimas | Paskirtis | Objekto unikalus numeris | Adresas ir registro numeris | Tech. priežiūros būklė (apleistas, nenaudojamas ir pan.) | Vardas, pavardė | Gyvenamosios vietos adresas |
| 1 | 2 | 3 | 4 | 5 | 6 | 7 | 8 |
| 1. | Pastatas – parduotuvė | Paskirtis – prekybos | 6897-5015-3019 Reg. Nr. 44/1419374 | Klevų g. 11, Girdvainių k., Rietavo sen., Rietavo sav. | Apleistas, nenaudojamas ir netvarkomas | UAB „Turtuvos grupė“,  įmonės kodas 303187202 | Laisvės al. 49, Kaunas |
| 2. | Pastatas – sandėlis | Paskirtis – pagalbinio ūkio | 6897-5015-3020 Reg. Nr. 44/1419374 | Klevų g. 11, Girdvainių k., Rietavo sen., Rietavo sav. | Apleistas, nenaudojamas ir netvarkomas | UAB „Turtuvos grupė“,  įmonės kodas 303187202 | Laisvės al. 49, Kaunas |
| 3. | Pastatas – kiaulių ferma | Paskirtis – kita (fermų) | 4400-2109-1456 Reg. Nr. 44/942357 | Rietavo g. 1A, Skroblio k., Rietavo sen., Rietavo sav. | Apleistas, neprižiūrimas | Vytautas Šleinius | Akacijų g. 8, Rietavas |
| 4. | Pastatas–tvartas | Paskirtis – pagalbinio ūkio | 6895-0002-4023  Reg. Nr. 80/16216 | S. Nėries g. 4, Rietavo m.,  Rietavo m. sen. | Apleistas, nenaudojamas ir netvarkomas | Marijona Jurgutienė | Rentos g. 130, Stančių k., Kretingalė, Klaipėdos r. sav. |
| 5. | Pastatas–daržinė | Paskirtis – pagalbinio ūkio | 6895-0002-4034  Reg. Nr. 80/16216 | S. Nėries g. 4, Rietavo m.,  Rietavo m. sen. | Apleistas, nenaudojamas ir netvarkomas | Marijona Jurgutienė | Rentos g. 130, Stančių k., Kretingalė, Klaipėdos r. sav. |

RIETAVO SAVIVALDYBĖS ADMINISTRACIJOS

**FINANSŲ SKYRIUS**

**AIŠKINAMASIS RAŠTAS PRIE SPRENDIMO**

**„DĖL RIETAVO SAVIVALDYBĖJE ESANČIŲ NEPRIŽIŪRIMŲ IR APLEISTŲ IR NENAUDOJAMŲ PASTATŲ IR STATINIŲ, KURIEMS 2020 METAIS TAIKOMAS 3 PROC. NEKILNOJAMOJO TURTO MOKESČIO TARIFAS, SĄRAŠO PATVIRTINIMO“ PROJEKTO**

2020–05–26

Rietavas

**1. Sprendimo projekto esmė.**

Projektu siekiama įgyvendinti LR nekilnojamojo turto mokesčio įstatymo nuostatas.

**2.** **Kuo vadovaujantis parengtas sprendimo projektas.**

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos nekilnojamojo turto mokesčio įstatymo 6 straipsnio 2 punktu, Rietavo savivaldybės tarybos 2015 m. balandžio 30 d. sprendimu Nr. T1-40 „Dėl Rietavo savivaldybėje esančių pastatų ir statinių, kurie yra neprižiūrimi, apleisti ir nenaudojami arba naudojami ne pagal paskirtį, sąrašo sudarymo ir keitimo tvarkos aprašo patvirtinimo.

**3. Tikslai ir uždaviniai.**

Rietavo savivaldybės administracijos direktoriaus 2017 m. spalio 30 d. įsakymu Nr. AV-656 sudaryta darbo grupė įvertino seniūnijų pateiktų apleistų, neprižiūrimų nekilnojamojo turto objektų sąrašusir sudarius bendrą sąrašą teikti tvirtinti Savivaldybės tarybai. Patvirtintas sąrašas bus teikiamas Valstybinei mokesčių inspekcijai – dėl padidinto nekilnojamojo turto mokesčio – 3 proc. tarifo taikymo. Į sąrašą įtrauktas vienas naujas objektas **–** kiaulių ferma Rietavo g. 1A, Skroblio k., Rietavo sen., Rietavo sav. Išbraukti objektai, kuriems atitinkamos institucijos apribojo disponavimo turtu teisę.

**4. Laukiami rezultatai.**

Tinkamas pastatų ir statinių techninės priežiūros organizavimas ir Savivaldybės biudžeto papildymas. Sąraše esančius nekilnojamojo turto savininkus ir naudotojus 3 proc. nekilnojamojo turto mokesčio tarifas turėtų skatinti tinkamai tvarkyti turimą turtą.

**5. Kas inicijavo sprendimo projekto rengimą.**

Sprendimo projekto rengimą inicijavo Rietavo savivaldybės administracija.

**6. Sprendimo projekto rengimo metu gauti specialistų vertinimai.**

Neigiamų specialistų vertinimų kol kas negauta.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatyta.

**8. Lėšų poreikis sprendimo įgyvendinimui.**

Sprendimo įgyvendinimui papildomų lėšų nereikės.

9. **Antikorupcinis vertinimas.**

Antikorupcinis vertinimas nereikalingas.

Finansų skyriaus vyresn. specialistė (turtui) Vanda Galdikienė